നെല്കര്ഷകര്ക്കു സഹായമായി നെല്ല് സഹകരണസംഘം കോട്ടയം: നെല് കര്ഷകരെ സഹായിക്കുന്നതിനും നെല്ലു സംഭരണം കാര്യക്ഷമമാക്കുന്നതിനുമായി സഹകരണ വകുപ്പ് നെല്കര്ഷകരുടെ സഹകരണ സംഘം രൂപീകരിച്ചു. കേരള പാഡി പ്രൊക്യുര്മെന്റ് പ്രോസസിംഗ് സഹകരണസംഘം ക്ലിപ്തം നന്പര് 4505 എന്ന പേരില് കോട്ടയം കേന്ദ്രമായിട്ടാണു പുതിയ സഹകരണസംഘം രജിസ്റ്റര് ചെയ്തത്. സംസ്ഥാന സര്ക്കാരിന്റെ നൂറുദിന കര്മ പരിപാടിയില് ഉള്പ്പെടുത്തിയായിരുന്നു സംഘത്തിന്റെ രൂപീകരണം. പാലാക്കാട് ജില്ല ഒഴികെ മറ്റു ജില്ലകളെയാണ് സംഘത്തിന്റെ പരിധിയില് ഉള്പ്പെടുത്തിയിരിക്കുന്നത്. പാലക്കാട് നെല്കര്ഷകരുടെ സഹകരണസംഘം നിലവിലുണ്ട്. സംസ്ഥാനത്തെ വിവിധ സഹകരണ ബാങ്കുകളെയാണ് പുതിയ സൊസൈറ്റിയുടെ കണ്സോര്ഷ്യമായി തെരഞ്ഞെടുത്തിരിക്കുന്നത്. ഇതിനു പുറമേ ജില്ലയിലെ 26 പ്രാഥമിക കാര്ഷിക വായ്പാ സഹകരണസംഘങ്ങള് അംഗങ്ങളായ സംഘത്തിന്റെ ഓഹരി മൂലധനം 310 കോടിയാണ്. കര്ഷകരില്നിന്നും യഥാസമയം നെല്ലു സംഭരിക്കുകയും അത് സംസ്കരിച്ച് ഗുണനിലവാരമുള്ള അരി സാധാരണക്കാര്ക്ക് മിതമായ നിരക്കില് നല്കുകയും ചെയ്യുക എന്നതാണ് സൊസൈറ്റിയുടെ ലക്ഷ്യം. ഇതിനായി ജില്ലയില് തന്നെ അയ്മനത്ത് ഒരു റൈസ് പാര്ക്കും ആരംഭിക്കും. ഇതിനുള്ള പ്രാരംഭ നടപടികളും ആരംഭിച്ചു കഴിഞ്ഞു. സംഭരിക്കുന്ന മുറയ്ക്കു കര്ഷകനു പണം നല്കുന്നതിനുള്ള സംവിധാനമുണ്ടാക്കും. ഇതിനു പുറമേ നെല്കൃഷി വ്യാപിപ്പിക്കുന്നതിനുള്ള പ്രവര്ത്തനങ്ങളും സംഘം വഴി നടപ്പാക്കും. കേരളത്തിന്റെ തനത് ഉത്പന്നമായി അരി വിപണനം ചെയ്യും. സര്ക്കാര് അര്ധ സര്ക്കാര് സ്ഥാപനങ്ങള് വഴിയും സ്വകാര്യമേഖലയിലും ഓണ്ലൈന് വഴിയുമായിരിക്കും വില്പന. കാര്ഷിക മേഖലയില് വലിയ മാറ്റത്തിനു വഴി തെളിക്കാന് പുതിയ സംഘത്തിനു കഴിയുമെന്നാണു കര്ഷകരുടെ സഹകാരികളുടെയും പ്രതീക്ഷ. കോട്ടയം താലൂക്ക് സര്ക്കിള് സഹകരണ യൂണിയന് ചെയര്മാന് കെ.എം. രാധാകൃഷ്ണനാണ് സംഘത്തിന്റെ ചീഫ് പ്രമോട്ടര്.